През 1957 г. се завръща като мениджър на пилота от Формула 1 – Стюърт Луис-Еванс и на тима „Конаут“. Два пъти се опитва като пилот във Формула 1 с тима на „Конаут“ – Голямата награда на Монако и Голямата награда на Великобритания, но не успява да достигне време в квалификациите, което да го нареди на стартовата решетка и го отказва напълно от пилотската кариера. Продължава да е мениджър на Стюарт Луис-Еванс, който в състезанието за Голямата награда на Мароко получава тежки изгаряния след като двигателят му избухва и умира 6 дни по-късно. Екълстоун е силно потресен и решава да напусне Формула 1.